# Bienvenue chez les Ch'tis

| *Bonvenon en* Ŝti*-lando* |
| --- |
|  |
| **filmo** |
| Originala titolo
 | *Bienvenue chez les Ch’tis* |
| Produktadlando
 | Francio
 |
| Originala lingvo
 | Franca, pikarda
 |
| Kina aperdato
 | 20-a de februaro 2008
 |
| Daŭro
 | 106 minutoj
 |
| Ĝenro
 | Komedio
 |
| Kameraado
 | Pierre Aïm
 |
| Reĝisoro(j)
 | Dany Boon
 |
| Produktisto(j)
 | Claude Berri, Jérôme Seydoux
 |
| Scenaro
 | Dany Boon, Alexandre Charlot, Franck Magnier
 |
| Filmita en
 | Francio
 |
| Loko de rakonto
 | Francio • Bergues • Salon-de-Provence
 |
| Muziko de
 | Philippe Rombi
 |
| Rolantoj
 | Kad Merad • Dany Boon • Zoé Félix • Anne Marivin • Line Renaud • Stéphane Freiss • Michel Galabru • Patrick Bosso • Bruno Tuchszer • Christophe Rossignon • Claude Talpaert • Fred Personne • Guy Lecluyse • Jenny Clève • Jérôme Commandeur • Lorenzo Ausilia-Foret • Nadège Beausson-Diagne • Philippe Duquesne • Zinedine Soualem
 |
| Produktinta firmao
 | Pathé, Hirsch, Les Productions du Chicon, TF1 Films Production
 |
| Honorigoj
 | Audience Award of the Alpe d'Huez International Comedy Film Festival
 |
| IMDb
 |
|  |

Bienvenue chez les Ch’tis (“Bonvenon en *Ŝti*-lando”, "Ŝti" estas dialekta vorto por nordfrancoj) estas franca filmo aperinta en 2008. Ĝi estas la dua filmo de la franca humuristo Dany Boon, post *La Maison du bonheur*.

## Intrigo

Philippe Abrams (Kad Merad), estro de poŝtoficejo en Salon-de-Provence en Bouches-du-Rhône (suda Francio), klopodas por akiri postenon ĉe mediteranea marbordo. Ĉar li malsukcese provis fripone kredigi, ke li estas invalido, li estas punita: oni enoficigas lin al Bergues en Nordfrancio, apud Dunkerque.

En la filmo, sudfrancoj opinias, ke nordo estas malkomforta kaj malvarmega regiono. Philippe Abrams malĝoje forlasas sian hejmon, havante multe da antaŭjuĝoj. Kontraŭatende li malkovras tre gasteman kaj interesan regionon. Li amikiĝas kun Antoine Bailleul (Dany Boon), poŝtisto en la oficejo, kiun li estras. Philippe Abrams provas kaŝi tiun ĝojan surprizon al sia edzino (Zoé Félix), restanta en sudo; li konsideras, ke momenta malproksimeco estas bona por ilia rilato. Li ŝajnigas sian novan vivon suferiga, por ke ŝi ne volu veni al Bergues.

## Aktoroj

Dany Boon en Bergues dum farado de la filmo, junie de 2007
* Kad Merad: Philippe Abrams, poŝtoficisto
* Dany Boon: Antoine Bailleul, leterportisto kaj kariljonisto
* Zoé Félix: Julie, edzino de Philippe Abrams
* Anne Marivin: Annabelle Deconninck
* Line Renaud: patrino de Antoine Bailleul
* Stéphane Freiss: Jean
* Philippe Duquesne: Fabrice Canoli
* Guy Lecluyse: Yann Vandernoout
* Lorenzo Ausilia-Foret: Raphaël Abrams, filo de Philippe kaj Julie
* Michel Galabru: praonklo de Julie, kiu vivis infane en nordo
* Patrick Bosso: ĝendarmo de aŭtovojo A7
* Fred Personne: S-ro Vasseur
* Zinedine Soualem: Momo
* Jérôme Commandeur: inspektisto Lebic
* Alexandre Carrière: Tony
* Jenny Clève: maljunulino kantanta *Le P'tit Quinquin*
* Christophe Rossignon: la kelnero

## Pri la filmo

La belfrido de Bergues, loko de la filmo
La vorto *Ch’ti* (elparolata "ŝti") estas dialekta nomo de iuj loĝantoj de norda Francio. Ĝi ankaŭ estas la nomo de ties lingvo, pikarda dialekto, kiu preferas la ŝuŝajn sonojn al la siblaj.

Dany Boon deziris realigi filmon pri sia devena regiono. Li konstatis, ke multaj francaj komedioj okazas en suda Francio (*Brice de Nice*, *Taxi*), dum nordo estas loko de dramaj filmoj (*Germinal*).

*Bienvenue chez les Ch’tis* aperis la 20-an de februaro 2008 en Nordo-Kaleza Markolo kaj en kelkaj kinejoj de Somme. Ĝi aperis en tuta Francio unu semajnon poste. La filmo rapide fariĝis granda sukceso: je la 8-a de aprilo, pli ol 17 milionoj da spektantoj vidis ĝin, 6 semajnojn post la apero. Estas la unua franca filmo plej vidita en Francio, antaŭ *La Grande Vadrouille*.

## Videoteko

Aperis DVD, blu-radia disko kaj VHS-kasedo la 29-an de oktobro 2008.

## Notoj kaj referencoj

## Eksteraj ligiloj

* france Oficiala retejo
* *Bienvenue chez les Ch’tis* ĉe Internet Movie Database